Olympiastadion (Baku)

Olympiastadion i Baku også kjent som Baku nasjonalstadion (aserbajdsjansk: Bakı Milli Stadionu) er et idrettsanlegg i hovedstaden Baku i Aserbajdsjan. Den fungerer som hjemmebane for Aserbajdsjans herrelandslag i fotball, og tok over etter Bakcell Arena i samme by. Stadionet var vertskap for seremonier og friidrett under Europalekene 2015, og blir vertskap for sluttspillkamper under EM i fotball 2020.

Stadionet ble påbegynt den 6. juni 2011 og åpnet den 6. mars 2015. Den ble bygget etter internasjonale spesifikasjoner knyttet til fotball etter krav fra UEFA og FIFA, samt standarder til friidrett gjennom krav fra IAAF. Tilskuerkapasiteten er på 69 870, noe som gjør Olympiastadion i Baku til landets største stadion.

 Referanser 

 Eksterne lenker 

 Stadionpresentasjon hos Stadiumdb.com

Kategori:Idrettsanlegg i Aserbajdsjan
Kategori:Fotballstadioner i Aserbajdsjan
Kategori:Arenaer i Fotball-EM 2021
Kategori:Olympiastadioner
Kategori:Byggverk fullført i 2015
Kategori:Byggverk i Baku